Lastentarhassa
Lastentarhassa Lapinlahden talossa n:o 8, jota laitosta hoitaa neiti Hanna Rothman, kävi viime syyslukukaudella 90 ja kevätlukukaudella 103 lasta. Niiden ikä on ollut 2 1/2 - 7 vuoteen. Niinkuin edellisinäkin vuosina ovat lapset olleet jaettuina neljään osastoon. Se avara ja tarkoitukseensa sovelias huoneisto, joka nykyään on laitoksen käytettävänä, on tarjonnut riittävää tilaa sekä työlle että leikille. Erittäin suotuisa laajennus laitoksen toimessa on ollut päivällis-atrian hankkiminen oppilaille. Joka atriasta on maksettu 5 penniä; muutamat, kaikkein köyhimmät, ovat saaneet ruokaa ilmaiseksi. Noin 30 - 40 lasta on joka päivä ollut päivällisellä.

Apulais-opettajana on edelleen neiti B. Hannén ja hospitantteina ovat neidet  M. Toppelius ja Dahlgrén tehokkaasti ottaneet osaa työhön. Kun viime syksynä ei mitään oppilaista saatu kurssiin lapsenhoitajia varten, on kolme edellisenä vuonna päästetyistä oppilaista palkkaa vastaan pysynyt apulaisina. Muutamat oppilaat täkäläisen kansakoulun 5:nneltä luokalta ovat myöskin saaneet lastentarhassa olla avullisina pari aamupäivää viikossa.

</div>

Lähde ja huomautukset
Lähde: Uusi Suometar 6.6.1890 sivu 3.
 hospitantti = koulussa tai laitoksessa oleva kuuntelijaoppilas

Anonyymi
Helsinki
Uusi Suometar
1890